**Primaria municipiului Bistriţa**

**Direcţia de Asistență Socială Se aprobă**

NR. 18648/25.11.2021 **Primar Ioan Turc**

**S T U D I U D E I M P A C T**

|  |
| --- |
| Proiect de hotărâre  privind stabilirea costului serviciilor de asistenţă şi îngrijire la domiciliu  a persoanelor vârstnice prin intermediul Direcţiei de Asistenţă Socială Bistriţa, cod serviciu social 8810 ID-I în anul 2022 şi  contribuţia lunară datorată de acestea pentru serviciile acordate |
| **Secţiunea 1**  **Motivul emiterii actului normativ**  Direcția de Asistență Socială Bistrița - ”Asistență la domiciliu a persoanelor vârstnice”, asigură îngrijirea și protecția socială a persoanelor vârstnice la domiciliul propriu, oferind o alternativă sustenabilă îngrijirii rezidențiale a acestei categorii de persoane. Acest fapt oferă serviciilor de îngrijire la domiciliu un atribut de eficienţă socială crescută şi implicare financiară redusă.Un alt rol important deţinut de aceste tipuri de servicii este cel de a susţine familia, ca structură fundamentală de acordare a suportului persoanei vârstnice.  Furnizarea acestor servicii urmăresc prevenirea instituționalizării persoanelor vârstnice, menținerea autonomiei funcționale în propria locuință si imbunătățirea calității vieții acestora.  Cadrul general de organizare şi funcţionare a acestui serviciu social este reglementat în principal de:   * H.G.R. nr.426/2020 privind aprobarea standardelor de cost pentru serviciile sociale stabilește costul anual de întreţinere al unei persoane semidependente îngrijite la domiciliu în cuantum de 23.400 lei. * Legea nr.292/2011 a asistentei sociale, actualizată, cu modificările și completările ulterioare, prin care se reglementează obligația persoanelor varstnice, care dispun de venituri proprii, de a plati o contribuție lunară pentru asigurarea serviciilor de ingrijire personala la domiciliu, stabilită de către autoritățile administrației publice locale. * Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare, conform căreia persoanele varstnice care se incadreaza in grila nationala de evaluare a nevoilor persoanelor varstice, indreptatite sa beneficieze de servicii de îngrijire la domiciliu si care realizeaza venituri, beneficiaza de servicii cu plata unei contributii, in functie de tipul de servicii acordate si de venitul persoanei, fara a depasi costul acestora calculate pentru perioada respectiva. Tipurile de servicii si costul acestora se stabilesc de autoritatile administratiei publice locale, cu respectarea prevederilor legii. * H.G. nr. 886/2000 pentru aprobarea Grilei nationale de evaluare a nevoilor persoanelor varstnice stabilește criteriile de încadrare în grade de dependență.   Conform legislației în vigoare și a Regulamentului de organizare și funcționare al Direcţiei de Asistenţă Socială Bistriţa (anexa 3 la HCL nr. 207/12.12.2019), beneficiarii serviciilor sociale sunt persoane varstnice cu domiciliul pe raza municipiului Bistrița, care au implinit vârsta legală de pensionare si pentru care s-a stabilit gradul de dependență semidependent sau autonom, conform H.G. nr. 886/2000.  Analizând tipurile de servicii prestate la domiciliu și modul de acordare a acestora, costurile și contribuțiile beneficiarilor din alte municipii din țară, s-au identificat serviciile comune care se acordă beneficiarilor și contribuțiile acestora. În acest sens tipurile de servicii care se pot acorda persoanelor vârstnice urmăresc starea de sănătate a acestora, menținerea/redobândirea autonomiei personale și resursele de care dispun (locuință, resurse materiale, financiare, suportul familiei/comunitărții). Îndeplinirea cumulativă a acestor condiții permit asigurarea continuității îngrijirilor și menținerea beneficiarului la domiciliul propriu.  Având în vedere activitățile de îngrijire a persoanelor încadrate în cele două grade de dependență se observă faptul că nu există o diferență semnificativă sub aspectul acordării următoarelor tipuri de servicii:   * activități instrumentale ale vieţii zilnice, respectiv: igiena îmbrăcămintei, prepararea hranei, efectuarea de cumpărături, activităţi de menaj, acompaniere şi socializare; * servicii medicale, respectiv îngrijiri medicale la domiciliu: măsurarea funcțiilor vitale, administrarea tratamentului medicamentos prescris de medic, ridicarea rețetelor de la cabinetul medicului de familie/specialist, procurarea medicamentelor de la farmacie pe baza rețetei medicale, consiliere medicală; * servicii sociale: consiliere în vederea prevenirii marginalizării sociale şi pentru reintegrare socială.   Principala diferență dintre tipurile de servicii este determinată de numărul de ore de îngrijire profesională la domiciliu menționat în anexa nr.4 la HGR 426/2020.  Contribuţia persoanelor vârstnice este stabilită în funcție de veniturile acestora, de tipul serviciului acordat și de frecvența acordării. Conform H.G.R. nr.426/2020 costul integral al serviciilor acordate este de 30 lei/oră, indiferent de tipul serviciului și de gradul de dependență al persoanei vârstnice. Singurele diferențe semnificative se referă la cuantumul veniturilor persoanelor vârstnice.  În evidența Direcției de Asistență Socială Bistrița - ”Asistență la domiciliu a persoanelor vârstnice” figurează în anul 2021, 10 persoane vârstnice. Dintre acestea, 9 sunt autonome și 1 persoană este semidependentă (conform prevederilor HGR 886/2000, privind evaluarea persoanelor pentru încadrarea în grade de dependență).  Aprobarea acestui proiect de act normativ este determinată de necesitatea stabilirii costului serviciilor de asistenţă şi îngrijire la domiciliu a persoanelor vârstnice prin intermediul Direcţiei de Asistenţă Socială Bistriţa, cod serviciu social 8810 ID-I în anul 2022 şi a contribuţiei lunare datorată de acestea pentru serviciile acordate. |
| **Secţiune a-2-a**  **Impactul economico-social al proiectului**    Schimbările în structura populaţiei care determină consecinţe în special pe piaţa muncii, în sistemele de pensii, sănătate, servicii sociale şi economice destinate persoanelor vârstnice impun adoptarea unor servicii alternative. Aceste servicii presupun în primul rând costuri reduse şi o eficienţă socială superioară serviciilor existente.  În domeniul îngrijirilor de lungă durată a persoanelor vârstnice, alternativa la îngrijirea rezidențială este acordarea îngrijirilor la domiciliu.  Beneficiarii acestui act normativ sunt persoanele vârstnice din municipiul Bistrița, familiile acestora şi întreaga comunitate. |
| **Secţiunea a-3-a**  **Impactul financiar asupra bugetului local**  Referitor la impactul financiar incasarea acestor sume va conduce la sustinerea cheltuielilor efectuate cu acordarea serviciilor sociale varstnicilor si o mai mare sustenabilitate a cheltuielilor in acordarea serviciilor de ingrijire la domiciliu si implicit la respectarea standardelor minimale de cost. |
| **Secţiunea a-4-a**  **Efectele proiectului de act normativ asupra legislaţiei în vigoare**  Nu este cazul. |
| **Secţiunea a-5-a**  **Efectele proiectului de act normativ asupra mediului**  Nu este cazul. |
| **Secţiunea a-6-a**  **Activităţi de informare publică privind elaborarea şi implementarea proiectului de act normativ**  Se vor respecta prevederile Legii 52/2003privind transparenţa decizională în administraţia publică, republicată, respectiv:   * **Consultare publică** pe site-ul Primăriei municipiului Bistriţa [www.primariabistrita.ro](http://www.primariabistrita.ro), publicare anunţ – mass media locală, afişare la sediul Primăriei municipiului Bistriţa, str. Gheorghe Şincai nr. 2 și la sediul Direcției de Asistență Socială Bistrița, din municipiul Bistrița, str. Dornei nr.12; * **Transmiterea propunerilor, sugestiilor şi opiniilor** se poate face: * Prin e-mail la adresa: [primaria@primariabistrita.ro](mailto:primaria@primariabistrita.ro) * Prin poştă, pe adresa Primăriei municipiului Bistriţa, Piaţa Centrală nr. 6; * Prin depunerea la Centrul de Relaţii cu Publicul – Primăria municipiului Bistriţa, Str. Gheorghe Şincai nr. 2; |
| **Secţiunea a-7-a**  **Măsuri de implementare**  După aprobarea proiectului de hotărâre, acesta va fi pus în aplicare de către Direcţia de Asistență Socială Bistrița |

Având în vedere aspectele anterior menţionate, am elaborat prezentul Proiect de hotărâre privind stabilirea costului serviciilor de asistenţă şi îngrijire la domiciliu a persoanelor vârstnice prin intermediul Direcţiei de Asistenţă Socială Bistriţa, cod serviciu social 8810 ID-I în anul 2022 şi contribuţia lunară datorată de acestea pentru serviciile acordate.

Prezentul studiu de impact s-a întocmit în conformitate cu prevederile Legii 281/2013 pentru modificarea şi completarea Legii 52/2003, privind transparenţa decizională în administraţia publică, publicată în M.O. nr. 679/05.11.2013.

**Director executiv,**

**Radu Dreptate**

**Șef serviciu, Șef serviciu,**

**Serviciul Financiar Contabilitate Serviciul Căminul pentru**

**Administrativ Persoane Vârstnice**

**Măgerușan Onița Muscan Carmen**

CM/1 ex.